Қордай ісі бойынша сот үкімін түсіндірді
"Қордай ісі бойынша сот үкімін түсіндірді" | "https://abai.kz/post/132436"
TITLE: Қордай ісі бойынша сот үкімін түсіндірді
URL: https://abai.kz/post/132436
META: "Қордай ісі бойынша сот үкімін түсіндірді" | "https://abai.kz/post/132436"
DATE: 27.04.2021
AUTHOR(s): Abai.kz
TOTAL WORDS: 279
TEXT: Бұл туралы Жамбыл облысы бойынша Соттар әкімшісінің басшысы Берік Құлтасов Өңірлік коммуникациялар қызметінде өткен брифингте айтты. Бұл туралы baq.kz  сайты хабарлады. "Жамбыл облысының қылмыстық істер жөніндегі мамандандырылған ауданаралық соты 2021 жылдың 27 сәуірінде Қордай ауданындағы жаппай тәртіпсіздік бойынша үкім шығарды. 2020 жылдың 7-8 ақпан аралығында Жамбыл облысы Қордай ауданы Масаншы, Бұғар-баты және Ауқатты аудандарында жаппай тәртіпсіздік болды. Онда олар зорлық-зомбылық көрсетіп, өртеп, мүлікті қиратып, атыс қаруын қолданды. Салдарынан 10 азамат қаза тауып, тағы бір адам жанып жатқан ғимаратқа құлап, қайтыс болды", - деді ол. Құлтасов айтқандай, 158 азамат пен 20 полиция қызметкері жарақат алды. "156 тұрғын үй мен сауда нысандары, 102 автокөлік құралы бүлініп, меншік иелеріне келтірілген залал 829 млн 848 мың теңге болды. Жамбыл облысы Полиция департаментінің 10 автокөлігі зақымдалды. Мемлекетке 3 млн 291 мың теңге залал келтірілді", - деді ол. Оның айтуынша, жаппай тәртіпсіздіктің туындауына аталған ауылдар тұрғындарының арасындағы тұрмыстық жағдай болды. "Бұған дейін сот үкімі бойынша бұзақылық әрекеттермен денсаулыққа зиян келтіріп, билік өкілдеріне күш қолданғаны үшін 6 адам сотталған болатын. Бүгінгі қылмыстық іс бойынша 2020 жылдың 8 желтоқсанынан биылғы 19 сәуірге дейін өтті. Оған екі прокурор, 366 жәбірленуші және 16 жәбірленуші өкілі, 10 қорғаушы және 4 аудармашы қатысты", - деді ол. Құлтасов атағандай, іс бойынша 51 адам айыпталушы ретінде сотқа беріліп, оның ішінде 33-і қамауда, 18 адам жеке кепілдік және ешқайда кетпеу қолхаты бойынша ұсталды. "Сотталушыларға түрлі соның ішінде ауыр және аса ауыр қылмыстар жасады деген айып тағылды. Сот заң мен сот алдындағы теңдік принципін басшылыққа алып, жиналған дәлелдеме мен қылмыстық заңнамада көрсетілген жаза аясында келесі шешімдерді шығарды: 50 адамды кінәлі деп танып, бір адамның кәнісінің дәлелденбеуіне байланысты оны ақтады. Сотталушылардың кінәлары молекулярлық, сот-тергеу қорытындылары мен жасырын бейнебақылау дәлелдемелерімен толық дәлелденген" , - деді ол. Abai.kz
